《送僧归护国寺》
宋代·王化基

岿然傍势浙江东，不羡金庭第一峰。
法境常清五十里，妙莲今现几千重。
清凉解洗枝头露，变更能飞钵底龙。
平日旧游今复到，苍崖邃谷抱长松。

作者简介：（944—1010）宋真定人，字永图。太宗太平兴国二年进士。累官御史中丞。慕范滂为人，献《澄清略》，议复尚书省、慎公举、惩贪吏、省冗官。至道三年，拜参知政事。后罢知扬州，移河南府，官终礼部尚书。卒谥惠献。